**IZVJEŠĆE O PROVEDENOM JAVNOM SAVJETOVANJU SA ZAINTERESIRANOM JAVNOŠĆU**

|  |  |
| --- | --- |
| **Naziv dokumenta o kojemu se provodi savjetovanje**  | Nacrt prijedloga Godišnjeg plana upravljanja pomorskim dobrom za 2023. godinu  |
| **Vrijeme trajanja savjetovanja:** | Od 15. studenog do 15. prosinca 2022. godine. |
| **Cilj savjetovanja** | Dobivanje povratnih informacija od zainteresirane javnosti. |
| **Objava akta** | Nacrt prijedloga Plana objavljen je na mrežnoj stranici Grada Opatije 15. studenog 2021. godine. |
| **Odaziv javnosti** | Tijekom javnog savjetovanja pristiglo je 15 prijedloga. |

|  |  |  |
| --- | --- | --- |
| **Podnositelj prijedloga:** | **Sadržaj prijedloga:** | **Očitovanje predlagatelja:** |
| ADRIA MIA d.o.o.Kastav, Ćikovići 92/6 | Tvrka Adria Mia d.o.o. iz Kastva obavlja djelatnost mjenjačko poslovanje i trgovina te je višegodišnji zakupnik poslovnog prostora na Pančeri i uredno podmiruje sve obveze.Zbog ulaska Hrvatske u eurozounu naša djelatnost prestaje s obavljanjem 31.12. 2022. godine jer poslovanje postaje financijski neisplativo te Vas stoga ovim putem molimo za promjenu djelatnosti u poslovnom prostoru za ugostiteljsku djelatnost.U navedenom poslovnom prostoru u prošlosti se obavljala ugostiteljska djelatnost.Prije pisanja zamolbe kontaktirali smo i provjerili u odjelu za izdavanja novih minimalno tehničkih uvjeta te smo dobili pozitivno mišljenje za prenamjenu poslovnog prostora jer prostor raspolaže s tehničkim uvjetima za navedenu djelatnost. | Prijedlog se prihvaća. |
| MJESNI ODBOR IČIĆI, Ičići,Liburnijska 30 | Molimo vas da uvažite našu primjedbu i prijedlog u svezi s mikrolokacijama 12 i 13 na plaži Ičići. Mikrolokacija 12 je aquapark , dimenzija 15 x 15 m, prosječne visine 1,5 m sa najvišom točkom 2,5 m. Prijedlog je da se mikrolokacija 12 premjesti više sjeverno tj. dalje od mula i mreže pošto smo ove godine imali problem jer se aquapark vezao na vez koji smo mi kao MO i mještani postavili kako bi na njega pričvrstili vaterpolo gol. Ove godine nismo bili u mogućnosti postaviti vaterpolo gol zbog toga što je aquapark bio vezan na mjesto predviđeno za gol i bio je postavljen preblizu mula i mreže uz koju se gol prijašnjih godina nalazio, nadamo se da sljedeće, 2023. godine, aquapark neće biti vezan na vez predviđen za vaterpolo gol i da će ostati dovoljno mjesta za postavljanje vaterpolo gola. Što se tiče mikrolokacije 13, koja je u namjeni štand sa svrhom info pulta te za prodaju karata radi korištenja aquaparka, prijedlog je da se premjesti više sjeverno tj. između mikrolokacije 6 (ug. objekt) i 11 (masaža). Infopult aquaparka nikada nije ni stajao na predviđenoj lokaciji. U dogovoru s mještanima infopult aquaparka oduvijek stoji između mikrolokacija 6 i 11 te predlažemo da se ta izmjena učini i na planu upravljanja pomorskim dobrom za 2023. godinu.  |  Prijedlog se prihvaća. |
| Trgovačka radnja Rafael,Vl.NIKOLA BERIŠIĆ, Zagreb, Klin 4 | Vlasnik sam trgovačke radnje Rafael OIB: 34142690731, te poslujem na trima mikrolokacijama na adresi Maršala Tita 123/11. Omogućeno mi je izlaganje robe u okviru metra ispred granica trgovine, ispred prih dviju trgovina (mikrolokacije 1 I 4) je stepenica koja mi otežava i onemogućuje izlaganje robe jer se inventor sastoji od stalaka koji su na kotačima i ponekad su širi od same stepenice. Također, na mikrolokaciji 4 sa bočne strane se nalazi sanduk sa strujom na kojoj površini je nemoguće izložiti robu.Ovim putem Vas molim da mi odobrite dodatnih 13 m2 (ukupno kako je naznačeno žutom bojom na skici), a sve u okvirima tende kako bih lakše izlagao robu.U prilogu Vam dostavljam skicu u kojoj je sivom bojom označeno postojeće stanje, a žutom bojom ono što Vas ovim putem molim. | Prijedlog se prihvaća. |
| ARLINDA d.o.o. Opatija, Sv. Florijana 1, zastupano po Odvjetničkom uredu Poldan, Gatara, Vižintin, Komorski, Ilić, Fruk Morina | Obraćamo Vam se kao punomoćnici zainteresirane strane ARLINDA d.o.o. Opatija, Sv. Florijana 1, OIB: 88467432700, a vezano za javno savjetovanje u svezi Godišnjeg plana upravljanja pomorskim dobrom za 2023. godinu koje je otvoreno do dana 29. studenog 2022. godine. Naša stranka je nositelj koncesijskog odobrenja za ugostiteljsku djelatnost na mikrolokaciji Pančera-iznad ugostiteljskog objekta caffe bar – disco bar Seven i to za Montažni objekt do 12 m2 i ugostiteljsku terasu do 160 m2, klasa: UP/I-342-01/22-01/10, urbroj: 2170-12-01/01-22-3 od dana 24. svibnja 2022. godine te tri koncesijska odobrenja za tri lokacije na Pančeri za postavu kioska do 12 m2, klasa: UP/I-342-01/21-01/90, ur.broj: 2170-12-06/01-22-3 od dana 03. ožujka 2022. godine, klasa: UP/I-342-01/21-01/89, ur.broj: 2170-12-06/01-22-3 od dana 03. ožujka 2022. godine i klasa: UP/I-342-01/21-01/91, ur.broj: 2170-12-06/01-22-3 od dana 03. ožujka 2022. godine Riječ je o lokacijama koje prema predloženom Godišnjem planu upravljanja pomorskim dobrom za 2023. godinu odgovara mikrolokaciji 2. c). 2 i 3. odnosno: ***2. kiosci za proizvodnju i prodaju sladoleda (3. kom.) sa dvije pripadajuće terase od ukupno 8 m2 (površina jedne terase je 4 m2).*** ***3. Montažni objekt za obavljanje ugostiteljske djelatnosti sa pripadajućom terasom od 160 m2 iznad ugostiteljskog objekta caffe bara-disco bara Seven.***Riječ je o atraktivnoj lokaciji zbog čega je nužno da objekti za obavljanje ugostiteljske djelatnosti, kiosci za prodaju sladoleda, unutarnje uređenje kao i sva pripadajuća oprema na terasi, stolovi i stolice budu reprezentativni, moderni i visoke kvalitete. Navedene lokacije su veoma vidljive i veoma posjećene te iste pružaju gostima sliku grada. Zbog toga je naša stranka već za važenja postojeće koncesije uložila znatna sredstva u montažne objekte i pripadajuću opremu te na jednak način namjerava nastaviti i u idućim godinama ukoliko bude korisnik koncesijskog odobrenja. No, neizvjesnost koja proizlazi iz činjenice da se koncesijska odobrenja izdaju za razdoblje od 1 godine, obeshrabruje nositelje koncesijskih odobrenja u vršenje znatnijih ulaganja i oplemenjivanje već izvršenih ulaganja budući takva ulaganja nisu isplativa kroz period od 1 godine. Naime, samo tijekom 2022. godine naša je stranka u opremanje i uređenje predmetnih lokacija uložila više od 440.000,00 kn, upravo je primila ponudu za daljnja ulaganja u visini od 356.000,00 kn čemu treba pridodati i godišnju naknadu za koncesijsko odobrenje. Uzimajući u obzir sve navedeno, jasno je da teško postići isplativost ulaganja kroz period od samo 1 godine, a taj kratki period djeluje destimulativno za vršenje daljnjih ulaganja, za poboljšanje i za podizanje usluge i ambijenta na višu razinu kojoj Grad Opatija sa svojom ugostiteljskom ponudom i stremi. Stoga držimo da bi bilo oportuno, korisno i u interesu svih za predmetne dvije mikrolokacije propisati izdavanje koncesijskog odobrenja za vremensko razdoblje od 5 godina kao što je to predviđeno kao iznimka i za mikrolokaciju „*ugostiteljska terasa ispred restorana Bevanda Lido*“ Predlažemo stoga Naslovu da uzme u obzir naprijed iznesenu argumentaciju, usvoji izneseni prijedlog i u tom smislu izmijeni godišnji plan upravljanja pomorskim dobrom za 2023. godinu.  | Prijedlog se ne prihvaća s obzirom da je u tijeku natječaj za izradu idejnog arhitektonskog rješenja Trga Vladimira Gortana s područjem kupališta Slatine i Pančere u Opatiji koje predstavlja preduvjet uređenja mikrolokacije.  |
| SAN d.o.o. Opatija, za Trgovački paviljon „Pančera“, kontakt Dragana Milih | Kao zainteresirana stranka koja obavlja gospodarsku djelatnost na pomorskom dobru - trgovina - iskazujemo sugestiju vezano za Trgovački paviljon Pančera. Kolege i mi smo mišljenja da bi nam se Koncesijska odobrenja trebala dati na rok od minimalno 3 godine. Naime objekti koji su izgrađeni 1981. godine iziskuju znatna ulaganja 2008. godine uložili smo u sanaciju krovova Paviljona, sanaciju konstrukcijskih elemenata, elektro instalacija i drugo. Paviljon iziskuje dodatna ulaganja.  Radi se o izmjeni derutne konstrukcije tende između objekata, o zamjeni postojećih konstrukcija, o potrebnom poboljšanju rasvjete unutar i oko postojećih prostora, kao i o hortikulturnom obogaćivanju prostora Paviljona.Mišljenja smo da 1 godina nije dovoljna za isplativost ulaganja. Nadamo se razmatranju naših sugestija.  | Prijedlog se ne prihvaća s obzirom da je u tijeku natječaj za izradu idejnog arhitektonskog rješenja Trga Vladimira Gortana s područjem kupališta Slatine i Pančere u Opatiji koje predstavlja preduvjet uređenja mikrolokacije. |
| MARTINA SESAR, vl.obrta Sesar&co | Vlasnica sam obrta Sesar&co te sam dugogodišnji korisnik koncesijskog odobrenja na plazi Ičići na lokaciji br.6 (montažni objekt +terasa 50m2).Posljednjih godina znatno se povećao broj artikala na tržištu a potražnje gostiju sve su veće i zahtijevaju više prostora za skladištenje, hlađenje. Budući da u montažnom objektu nema puno mjesta predlažem: odobrenje za postavljanje rashladnog uređaja za hlađenje pica te odobrenje za postavljanje škrinje za prodaju konfekcijskog sladoleda koji bi se postavili uz montažni objekt na već spomenutoj lokaciji. Kako bi zadovoljili potražnju gostiju u caffe baru na plazi, te olakšali moje poslovanje, molim Vas da razmotrite ovaj prijedlog. |  Prijedlog se prihvaća te se propisuje 1 škrinja za ambulantu prodaju sladoleda i 1 rashladni uređaj za ambulantnu prodaju pića i napitaka u profilu montažnog objekta sa lijeve strane odnosno sa strane prema lučici. |
| PETAR KARADAKIĆ, vl.PK trgovački obrt | U odnosu na nacrt prijedloga Godišnjeg plan upravljanja pomorskim dobrom Grada Opatije za 2023. godinu iznosim prijedlog kako slijedi.Predlaže se da se iz koncesijskog odobrenja izuzmu priključci i slavine (Špine) za vodu koje se nalaze na javnim prolazima sa zadnje strane kioska. Pojašnjava se kako slijedi. Prilikom dodjeljivanja koncesijskih odobrenja za 2022. godinu za mikrolokaciju Pančera subjektu Nikola Brkić, VI. NB obrt za trgovinu, OIB: 23195397705, iz Opatije, Ulica Maršala Tita 123/2, dodijeljeno je koncesijsko odobrenje na mikrolokaciji Pančera, lokacija 5 i to kiosk s pripadajućom terasom od 20 m2. Pojašnjava se da na mikrolokaciji Pančera postoji jedan priključak vode s tri slavine za vodu kojima se preko 18 godina koriste vlasnici poslovnih prostora odnosno kioska. Tijekom 2005. godine vlasnici poslovnih prostora odnosno Petar Karadakić, Nikola Brkić i drugi su zajednički uredili pristup vodi za poslovne prostore na adresi Opatija, Maršala Tita 123/2, pa su tako, zajedno financirali ugradnju novih vodovodnih cijevi i njihovo pokrivanje keramičkim pločicama, ugradnju vodomjera i postavljanje tri slavine spojene na vodomjer broj 5798570070, koji se samo formalno vodi na Nikolu Brkića, no nalazi se u suposjedu više osoba uključujući i Petra Karadakića. Petar Karadakić i ostali suposjednici su od 2005. godine neometano i mirno koristili slavinu za vodu koja se nalazi na zajedničkom prolazu sa stražnje strane.Dana 28. 08.2022. godine, između 5:00 i 7:00 sati Nikola Brkić je promijenio vanjsku slavinu za vodu i na istu ugradio lokot, onemogućivši njeno korištenje ostalim suposjednicima uključujući i Petra Karadakića. O tom događaju sačinjen je zapisnik PP Opatija od dana 06. 09.2022. godine.Budući da je pristup vodi neophodno potrebno za obavljanje djelatnosti Petar Karadakić, VI. PK obrt za trgovinu bio je prisiljen zatražiti pravnu zaštitu putem suda. U tijeku je parnični postupak pred Općinskim sudom u Rijeci, Stalna služba u Opatiji pod posl.br. Psp-75/2022 po tužbi tužitelja Petra Kardakića, VI. PK trgovački obrt protiv tuženika Nikloe Brkića, VI. NB obrt za trgovinu radi smetanja posjeda. Po prijedlogu tužitelja Općinski sud u Rijeci. Stalna služba u Opatiii donio je riešenie posl.br. Ovr-1248/2022 od 12.10.2022. qodine koiim se:**”Određuje privremena mjera na način da se nalaže protivniku osiguranja Nikoli Brkiću vi.N B, Obrt za trgovinu, OIB: 23195397705, iz Opatije, Ulica Maršala Tita 123/2, da u roku od 24 sata od donošenja ovog rješenja preda predlagatelJu oslguranJa Petru Karadakiću, vl.PK-Trgovački obrt, OIB: 91400603628, Iz OpatlJe, Ulica Maršala Tita 123/2, jedan primjerak ključeva od lokota na vanJskoJ slavlnl za vodu kola se nalaz/ sa stražnje strane poslovnog prostora na adresi u OpatiJl, Ulica Maršala Tita 123/2. ”** Naslov naravno nije nadležan za odlučivanje o smetanju suposjeda slavine već o tome odlučuje nadležni sud. Ipak potrebno je ukazati da se Nikola Brkić, VI. N B obrt za trgovinu poziva na koncesijsko odobrenje Grada Opatije za 2022. godinu kao pravni temelj za samoposjed slavine za vodu jer isti navodi da je od Grada Opatije dobio koncesijsko odobrenje za kiosk s terasom od 20 m2 na kojoj se nalazi slavina za vodu.S obzirom da Nikla Brkić, VI. N B obrt za trgovinu zloupotrebljava ovlaštenje — koncesijsko odobrenje **predlaže se da Grad Opatiia u Planu upravliania pomorskim dobrom Grada Opatiie za 2023. qodinu izostavi prikliučke i slavine (špine) za vodu koie se nalaze na iavnim prolazima sa zadnje strane kioska.**Na taj način onemogućiti će se Nikoli Brkiću, VI. N B obrt za trgovinu da zloupotrebljava koncesijsko odobrenje za ograničavanje pristupa vodi ostalim suposjednicima slavine za vodu i vlasnicima poslovnih prostora na mikrolokaciji Pančera.Molim Naslov da usvoji moj zahtjev. | Prijedlog se ne prihvaća.Primjedba se ne odnosi na Plan. |
| POVEZANI ODVJETNIČKI URED IVAN PRIMORAC I TONI PRIMORAC, punomoćnici stranke MD-TIM d.o.o., Rijeka, Murini 11 | Obraćamo Vam se u svojstvu punomoćnika naše stranke MD-TIM d.o.o. sa sjedištem u Rijeci, Murini 11, OIB: 13783293013 na način kako slijedi.   Dana 15. studenoga 2022. godine naslovno je tijelo objavilo Nacrt prijedloga Godišnjeg plana upravljanja pomorskim dobrom za 2023. godinu.   Predmetnim Nacrtom navedeno je između ostaloga sljedeće: *„Lokacije na kojima će se obavljati gospodarska djelatnost u režimu koncesijskih odobrenja jesu:* *1. Plaže* *a) Plaža Slatina, b) Plaža Črnikovica, f) Plaža ispod hotela Ičići Giorgio II, g) Plaža Ičići* - *Zabava na moru –* ***aqua park, dimenzija 15x15 m, prosječne visine 1,5 m sa najvišom točkom do 2,5 m (1 kom.)*** *i štand sa svrhom info pulta te za prodaju karata radi korištenja aquaparka“* Budući da je do 15. prosinca 2022. godine u tijeku savjetovanje s javnošću oko Nacrta prijedloga Godišnjeg plana upravljanja pomorskim dobrom za 2023. godinu, ovim se putem skreće pozornost na istaknutu točku prijedloga koja propisuje najvišu točku visine aqua parka.  Naime, mišljenja smo da uvjetovanje dimenzija aqua parka na način da najviša točka visine istog iznosi do 2,5 metara onemogućava maksimalnu iskorištenost kapaciteta aqua parkova te je u suprotnosti s ustaljenom praksom primjenjivom prilikom propisivanja uvjeta dimenzija aqua parkova koji se nalaze u sklopu plaža diljem Republike Hrvatske, kako s tehničke, tako i s praktične i logičke perspektive. U privitku ovoga dopisa dostavljaju se trodimenzionalni idejni grafički prikazi aqua parkova čija je namjena predviđena pri plažama Slatina, Tomaševac i Ičići, zajedno sa idejnim grafičkim prikazom lokacije postavljanja aqua parka.  Iz istih je razvidan prijedlog uvećanja najviših točaka visine aqua parkova do 3 metra te do 5 metara, a između ostalog u svrhu određivanja prostora koji bi bio namijenjen spasiocu koji bi cjelodnevno nadzirao sigurnost svih korisnika, a u čemu bi bio u određenoj mjeri ograničen ukoliko bi najviša točka iznosila navedenih 2,5 metara, te bi istome manevarski prostor potreban za izvršavanje dužnosti spasioca s ciljem maksimalne sigurnosti korisnika, bio umanjen.  Ističe se također kako su priloženi idejni grafički prikazi napravljeni u skladu s obavljenim stručnim ispitivanjem okolnosti potrebnih za implementiranje istih, u vidu odrađenogronilačkog ispitivanja predloženih područja koja bi predstavljala lokacije predmetnih aqua parkova.  Slijedom navedenoga, predlaže se naslovnom tijelu uzeti u obzir istaknute navode u svrhu poboljšanja usluge, sigurnosti i iskoristivosti aqua parkova na područjima grada Opatije.  | Prijedlog se prihvaća u modificiranom obliku te će se na svim mikrolokacijama iz Plana za sredstvo aquapark propisati najviša točka do 3,5 m, s time da ostali propisani parametri ostaju isti. |
| LJUBOMIR DELIĆ, De Mill, Liburnijska 17, Ičići | Nositelji smo koncesijskog odobrenja na pomorskom dobru na lokaciji ispred caffe bara Tabù.Sukladno Godišnjem planu upravljanja, na navedenoj lokaciji je, prema trenutnom Rješenju, predviđeno korištenje površine od 30 m2 , pa bi me stoga zanimala informacija o proceduri za apliciranje za dodatnih 30m2 (ukupna površina 60 m2) | Prijedlog se ne prihvaća s obzirom na ograničenost površine predmetne mikrolokacije. |
| VALLE LOSCA d.o.o., Sanjin Radić | Htjeli bi dati prijedlog da se otvori nova lokacija na pomorskom dobru koja se nalazi na k.č.321/1 ili k.č.321/6 Volosko. Naime bavimo se ugostiteljstvom (Konoba Valle Losca) i proizvodnjom sladoleda (Gelato Valle Losca) već dugi niz godina i želimo obogatiti ponudu Voloskog. Na tu poziciju ukoliko se otvori postavili bi tradicionalno talijansko vozilo za prodaju sladoleda (gelato). Vozilo je potpuno autonomno te ne treba priključak struje i vode. Po potrebi vozilo se bez problema pomiče.Molimo vas da ukoliko je moguće da ubacite naš prijedlog u godišnji plan upravljanja pomorskim dobrom za 2023 godinu. | Prijedlog se ne prihvaća s obzirom da se predložena mikrolokacija nalazi na dijelu obalnog puta te bi se propisivanjem iste onemogućio slobodan prolaz šetača i korištenje od strane kupača. |
| RIVIJERA TURIZAM d.o.o. Opatija, M.Tita 113 | A. Djelatnosti na kupalištu Slatina – 2023.g1. Ugostiteljska djelatnost na pripadajućoj terasi ugostiteljskog objekta Vongola – dodatnih 30m2
2. Ugostiteljska djelatnost na pripadajućoj terasi ugostiteljskog objekta Batana – dodatnih 110 m2
3. Ugostiteljska djelatnost - montažni objekt Kremenko s pripadajućom terasom – dodatnih 90m2
4. Masaža - (1 stol)
5. Iznajmljivanje kajaka (3 kom.)
6. Zabavna igra – automat za djecu (1 kom)
7. Kiosk do 12m2 za prodaju tiska i dr. proizvoda (šetalište Slatina na ulazu u kupalište, nasuprot hotela Palace)

B. S obzirom da Rivijera turizam d.o.o. upravlja i održava cijelu plažu molimo da se i na ovoj mikrolokaciji uvede kumulativno obavljanje djelatnosti za sve propisane djelatnosti.C.Molimo da se u sljedećem donošenju Godišnjeg plana upravljanja pomorskim dobrom Grada Opatije plaža Slatina izuzme iz modela koji se odnosi na svakodnevno postavljanje ležaljki i suncobrana iz razloga jer bi došlo do nereda na plaži i nije tehnički izvedivo.Tvrtka Rivijera turizam d.o.o. za razliku od ostalih nosioca koncesijskih odobrenja snosi potpune troškove čišćenja plaže, odvoza smeća, održavanja sanitarnih čvorova i svih ostalih troškova vezano uz plažu.Pod točkom A navedene su dodatne djelatnosti u odnosu na godišnji plan upravljanja pomorskim dobrom za 2023.g. | Prijedlog se prihvaća u dijelu:-točka A.podtočka 1.,2.,3.,4.,5. , 6. ,7.-točka B.Prijedlog se ne prihvaća u dijelu:-točka C. |
| KREDO DVA d.o.o. Ičići, po punomoćniku Sofiji SrdočVASANSKA d.o.o. Opatija, M.Tita 123/4 | U ostavljenom roku iz javnog poziva, pravovremeno, trgovačko društvo Kredo dva d.o.o. Ičići OIB: 81645961361, putem punomoćnika Sofije Srdoč, ovime dostavlja svoje sugestije glede Godišnjeg plana upravljanja pomorskim dobrom za 2023. godinu. Trgovačko društvo Kredo dva d.o.o. Ičići je već više od 15 godina jedan od ovlaštenika koncesijskog odobrenja na plaži Ičići, za mikrolokaciju br. 7, gdje je postavljen tipizirani kiosk s terasom za pružanje ugostiteljskih usluga. Društvo svo vrijeme uredno posluje, plaća sve propisane naknade, poreze i doprinose.  Međutim, tijekom godina zahtjevi gostiju i turista su se povećali, te isti potražuju sve veći i raznolikiji asortiman proizvoda, osvježavajućih pića i napitaka, što za ugostitelje na plaži predstavlja izazov glede skladištenja i hlađenja s obzirom na prostornu ograničeničenost i poštivanje svih pretpostavki koje propisuje koncesijsko odobrenje. S obzirom na to da je tipizirani kiosk dimenzija 4x6 metara, to u njemu pored opreme i uređaja koje isti mora imati da bi udovoljio minimalnim tehničkim uvjetima za obavljanje ugostiteljske djelatnosti i prodaje sladoleda (dva sudopera, bojler, perilica čaša, hladnjak, rashladna vitrina, police, čaše, šalice i dr.), ostaje jako malo prostora za kretanje, a kamoli za postav i smještaj dodanih rashladnih uređaja za piće i napitke. Stoga je jedino moguće rješenje da rashladni uređaji za piće i napitke budu smješteni izvan samog kioska i to uz sam kiosk na mjestu što je više moguće skrivenom od pogleda kako ne bi narušavali izgled mikrolokacije i što je više moguće uklopili se u ambijent plaže Ičići. Smještaj tih uređaja nije reguliran propisima o obavljanju djelatnosti na pomorskom dobru odnosno koncesijskim odobrenjem, a što omogućava različite arbitrarne i proizvoljne interpretacije o (ne)dopuštenosti postava istih.Slijedom toga, predlaže se da se na mikrolokaciji 7 na plaži Ičići odobri postava više rashladnih uređaja za hlađenje pića i napitaka kao i škrinje za prodaju konfekcioniranog sladoleda uz sam montažni objekt (tipizirani kiosk) koji se nalazi na navedenoj lokaciji, a sve to kako bi zadovoljili potražnju gostiju i turista koji borave na plaži, te olakšali poslovanje predmetnog trgovačkog društva. Dugogodišnji smo zakupci i korisnici koncesijskog odobrenja za obavljanje trgovačke djelatnosti na području Pančere u kiosku od 12 m2 za prodaju razne trgovačke robe, sa pripadajućom terasom od 9 m2. Ovim putem obraćamo se sa zamolbom da nam se umjesto 9 m2 vanjske terase, odobri korištenje 16 m2.Zbog vrste posla prisiljeni smo tokom dana pomicati vanjski dio robe (kiša, sunce) sa jedne na drugu stranu. Lučka kapetanija sankcionira svaku prekoračenu upotrebu vanjske terase, iako je godinama bilo moguće ovako poslovati. Obzirom da po njihovom naputku trebamo ishoditi koncesijsko odobrenje, po uzoru na susjede sa sličnim situacijama, obraćamo Vam se sa zamolbom i nadamo se pozitivnom rješenju.**Molimo dopunu Plana upravljanja pomorskim dobrom za 2023. g. u svrhu nastavka poslovanja uključujući 16 m2 pripadajuće terase ispred našeg poslovnog prostora na Pančeri.** | Prijedlog se prihvaća te se propisuje 1 škrinja za ambulantu prodaju sladoleda i 1 rashladni uređaj za ambulantnu prodaju pića i napitaka u profilu montažnog objekta sa desne odnosno sa strane prema ug. objektu Calypso.Prijedlog se prihvaća. |
| VEDRANA ALILOVIĆKastav, Kundajevo 35 | Prije dva tjedna sam bila kod Vas na razgovoru, zbog javnog savjetovanja koncesije za lokaciju plaža Slatina. Imam veliki interes za pokretanje vlastitog obrta. Smatram da bih sa svojim znanjem i kvalitetnom uslugom masaže doprinijela raznovrsnoj turističkoj ponudi grada Opatije.U ovom poslu sam deset godina. Od 2018 godine sam zaposlena u hotelu „Miramar“ Opatija.A zadnje dvije godine radim na mjestu voditeljice wellnessa.Voljela bih imati u ponudi masaže od 25 minuta i masaže od 50 minuta.Masaža leđa, glave, refleksna masaža stopala i masaža nogu bi bile u ponudi od 25 min.Masaža cijelog tijela i antistress masaža bi bile u ponudi od 50 minuta.Koristila bih hladno prešana ulja badema i kokosa.Te bih voljela postaviti baldahini sa uzorkom širokih pruga u bijeloj i plavoj boji. Zanima me trebam li aplicirati za dva stola ili je dovoljno dati ponudu za jedan masažni stol?Moja ponuda po stolu bi bila 2000 kuna.Veselim se daljnim informacijama i budućoj suradnji. | Prijedlog se ne prihvaća s obzirom da je predložena djelatnost na mikrolokaciji Slatina propisana, a plaćanje koncesijske naknade regulirano je Uredbom o postupku davanja koncesijskog odobrenja na pomorskom dobru. |
| ALEN trgovački obrt, vl. ALEN ČIČIĆ, Opatija,NB obrt za trgovinu, vl. NIKOLA BRKIĆ, OpatijaTrgovačka radnja RAFAEL, NIKOLA BRKIĆ, Zagreb, Izdvojeni pogon Opatija | Obraćamo se kao gospodarski subjekti – dugogodišnji pružatelji trgovačkih usluga na pomorskom dobru sa zamolbom da se u plan uvrsti izmjena roka na koji se izdaju koncesijska odobrenja. Umjesto jedne, predlažemo 3 godine. Ova situacija prisutna je dugi niz godina i stavlja mnoge poslovne korisnike na Pančeri u nezavidan položaj.Planom je propisano izdavanje koncesijskih odobrenja na 1 godinu za sve mikrolokacije. Trgovački centar „Pančera“ specifična je lokacija dugogodišnjeg poslovanja, pretežno obiteljskih obrta i tvrtki.Odredbom članka 8. Uredbe o postupku davanja koncesijskog odobrenja na pomorskom dobru (NN br. 36/04, 63/08, 133/13 i 63/14) propisano je: „Iznimno , kada se koncesijsko odobrenja daje na vremenski rok dulji od 1 (jedne) kalendarske godine **Vijeće za dodjelu koncesijskih odobrenja je dužno prethodno ishoditi posebnu potvrdu nadležnog tijela u županiji, kojom se potvrđuje da za vrijeme na koje se daje odobrenje neće biti pokrenut postupak koncesioniranja**“.U sagledavanju ovog prijedloga molimo za razumijevanje potreba naših gospodarskih subjekata, te da Vijeće za izdavanje koncesijskih odobrenja Grada Opatije ishodi potrebnu posebnu potvrdu nadležnog tijela u županiji. Uz neizvjesnost obavljanja djelatnosti, teško je napredovati i vršiti dodatna ulaganja a ona su uvijek potrebna. Period od 1 godine nije dovoljan za povrat investicije u niti jednog poslovnom objektu. | Prijedlog se ne prihvaća s obzirom da je u tijeku natječaj za izradu idejnog arhitektonskog rješenja Trga Vladimira Gortana s područjem kupališta Slatine i Pančere u Opatiji koje predstavlja preduvjet uređenja mikrolokacije. |